Дәүләкән ҡалаһы һәм Дәүләкән районы эске эштәр бүлеге етәксеһе булып эшләгән йылдарҙа ла Дамир Ильясов һөнәри сифаттарын, ойоштороу һәләтен, эшенә тоғролоғон тулыһынса күрһәтте. Был вазифала ул ун йылдан ашыу хеҙмәт һалды, ул етәкселек иткән бүлек хеҙмәт эшмәкәрлеге һөҙөмтәләре буйынса республика эске эштәр министрлығы структураһында һәр саҡ алдынғылар сафында булды. Дамир Фоат улының белеме, тәжрибәһе, компетентлылы юғары баһаланды, ул отставкаға сыҡҡас та эшләүен дауам итеп биш йыл Дәүләкән районы хакимәтенең эштәр идарасыһы вазифаһын башҡарҙы.